26. august

## Udalosti
* 1071 – Seldžuckí Turci porazili v bitke pri Mantzikerte byzantskú armádu a čoskoro získali kontrolu nad väčšinou Anatólie
* 1278 – rímsko-nemecký kráľ Rudolf I. Habsburský a uhorský kráľ Ladislav IV. porazili v bitke na Moravskom poli pri Dürnkrute na (vtedajšej) Morave českého kráľa Přemysla Otakara II., ktorý v tejto bitke prišiel o život 
* 1346 – storočná vojna: francúzska armáda utrpela v bitke pri Kreščaku drvivú porážku od Anglicka
* 1542 – španielsky conquistador Francisco de Orellana prešiel Južnou Amerikou od Guayaquilu na pobreží Tichého oceánu po ústie rieky Amazonky na pobreží Atlantiku
* 1648 – prvá Fronda: po úspešnej bitke pri Lens kardinál Mazarin, hlavný minister Francúzska, náhle nariadil zatknúť vedúcich predstaviteľov parížskeho parlamentu, čím vyprovokoval zvyšok Paríža, ktorý sa na druhý deň vzbúril a zabarikádoval ulice
* 1768 – kapitán James Cook vyplával s loďou *Endeavour* z Plymouthu na svoju prvú plavbu
* 1778 – uskutočnil sa prvý zaznamenaný výstup na Triglav, najvyšší vrch Slovinska
* 1789 – francúzske Ústavodarné národné zhromaždenie prijalo Deklaráciu práv človeka a občana
* 1810 – po porážke svojej kontrarevolúcie bol popravený bývalý vicekráľ Santiago de Liniers z miestokráľovstva Río de la Plata 
* 1863 – švédsky liberálny denník *Helsingfors Dagblad* navrhol za vlajku Fínska súčasnú modro-bielu vlajku s krížom
* 1883 – nastala vrcholná fáza erupcie sopky Krakatoa, ktorá bola počuteľná do vzdialenosti 4&nbsp;830 km a ovplyvnila počasie na celej Zemi
* 1920 – 19. dodatok k Ústave Spojených štátov, ktorý dáva ženám volebné právo, nadobudol účinnosť
* 1922 – grécko-turecká vojna: turecká armáda začala tzv. veľkú ofenzívu (*Büyük Taarruz*), pričom boli prekonané hlavné grécke obranné pozície
* 1940 – druhá svetová vojna: Čad sa stal prvou francúzskou kolóniou, ktorá sa pridala k Spojencom
* 1942 – holokaust: ukrajinská polícia a nemecká *Schutzpolizei* deportovali z Čortkiva dve tisícky Židov do vyhladzovacieho tábora Bełżec, pričom 500 chorých a detí bolo zavraždených na mieste, to pokračovalo až do nasledujúceho dňa
* 1944 – druhá svetová vojna: Charles de Gaulle vstúpil do Paríža
* 1972 – v Mníchove sa začali XX. letné olympijské hry
* 1972 – v Bratislave bol otvorený Most SNP
* 1977 – Národné zhromaždenie Quebecu prijalo Chartu francúzskeho jazyka
* 1978 – Albino Luciani bol zvolený za pápeža Jána Pavla I.
* 1992 – český premiér Václav Klaus a slovenský premiér Vladimír Mečiar podpísali v brnenskej vile Tugendhat dohodu o zániku Česko-Slovenska k 1. januáru 1993
* 1998 – prvý let americkej nosnej rakety Delta III sa 75 sekúnd po štarte skončil výbuchom, ktorý mal za následok stratu komunikačného satelitu Galaxy X
* 1999 – Rusko začalo v reakcii na inváziu islamskej medzinárodnej mierovej brigády do Dagestanu druhú čečenskú vojnu 
* 2011 – Boeing 787 Dreamliner, úplne nové kompozitné dopravné lietadlo spoločnosti Boeing, získalo certifikáciu od EASA a FAA

## Narodenia
[thumb|upright|[Magda Vášáryová (* 1948)]]
[thumb|upright|[Thalía (* 1971)]]
[thumb|upright|[Juraj Kemka (* 1975)]]
* 1728 – Johann Heinrich Lambert, nemecký filozof, fyzik, astronóm a matematik († 1777)
* 1743 – Antoine Laurent Lavoisier, francúzsky chemik († 1794)
* 1833 – Henry Fawcett, anglický akademik a ekonóm († 1884)
* 1850 – Koloman Banšell, slovenský spisovateľ a novinár († 1887)
* 1880 – Guillaume Apollinaire, francúzsky básnik († 1918)
* 1882 – James Franck, nemecký fyzik, nositeľ Nobelovej ceny († 1964)
* 1885 – Jules Romains, francúzsky spisovateľ († 1972)
* 1896 – Josef Mašín, dôstojník česko-slovenskej armády a člen českej protinacistickej odbojovej organizácie *Traja králi* († 1942)
* 1897 – Jun Po-son, kórejský politik a štvrtý prezident Kórejskej republiky († 1990)
* 1906 – Albert Sabin, americký lekár-imunológ († 1993) 
* 1909 – Jaromír Bázlik, slovenský právnik a kultúrny pracovník († 1997)
* 1910 – Matka Tereza, albánska rádová sestra, nositeľka Nobelovej ceny za mier († 1997)
* 1913 – Boris Pahor, slovinský spisovateľ
* 1914 – Julio Cortázar, argentínsko-francúzsky spisovateľ († 1984)
* 1920 – Richard Bellman, americký matematik († 1984)
* 1920 – Ján Zelný, slovenský amatérsky entomológ – parnassiológ († 1995)
* 1923 – Ján Tibenský, slovenský historik († 2012)
* 1926 – Ján Košút, slovenský politický väzeň († 2013)
* 1928 – Zdeněk Veselovský, český zoológ a dlhoročný riaditeľ ZOO v Prahe († 2006)
* 1930 – Mária Adamcová, slovenská operná speváčka, mezzosopranistka
* 1932 – Joseph Henry Engle, americký astronaut
* 1937 – Nina Companeezová, francúzska scenáristka a režisérka († 2015)
* 1940 – Don LaFontaine, americký komentátor († 2008)
* 1942 – John Blaha, americký astronaut
* 1944 – Maureen Tucker, americká hudobníčka
* 1948 – Magda Vášáryová, slovenská herečka, diplomatka a politička
* 1951 – Blaho Uhlár, slovenský režisér a dramatik († 2024)
* 1951 – Edward Witten, americký fyzik
* 1952 – Michael Jeter, americký herec († 2003)
* 1953 – Jozef Makúch, slovenský ekonóm, guvernér Národnej banky Slovenska
* 1955 – Jiří Pehe, český politológ a spisovateľ
*1956 – Brett Cullen, americký herec
* 1961 – Martin Štrba, slovenský kameraman
* 1970 – Zsolt Simon, slovenský politik
* 1971 – Thalía, mexická speváčka a herečka
* 1975 – Juraj Kemka, slovenský herec
* 1980 – Macaulay Culkin, americký herec
* 1980 – Katarína Jánošíková, slovenská atlétka
* 1980 – Chris Pine, americký herec
* 1984 – Daniel Tupý, študent Filozofickej fakulty Univerzity Komenského v Bratislave, ktorý bol zavraždený († 2005)
* 1986 -  Martin Dubéci, slovenský politik
* 1991 – Denisa Ferenčíková, reprezentantka Slovenska vo florbale
* 1991 – Dylan O’Brien, americký herec známy najmä vďaka televíznemu seriálu Teen Wolf

## Úmrtia
[thumb|upright|[Charles Lindbergh († 1974)]]
[thumb|upright|[Mika Waltari († 1979)]]
* 1278 – Přemysl Otakar II., český kráľ (* okolo 1233)
* 1346 – Ján Luxemburský, český kráľ a luxemburský vojvoda (* 1296)
* 1795 – Alessandro Cagliostro, taliansky alchymista a dobrodruh (* 1742)
* 1850 – Ľudovít Filip I., francúzsky kráľ (* 1773)
* 1865 – Johann Franz Encke, nemecký astronóm (* 1791)
* 1910 – William James, americký filozof (* 1842)
* 1966 – Hermann Geiger, švajčiarsky horský pilot a záchranár (* 1914)
* 1968 – Martin Frič, český režisér (* 1902)
* 1974 – Charles Lindbergh, americký pilot, letecký pionier (* 1902)
* 1978 – José Manuel Moreno, argentínsky futbalista († 1916)
* 1979 – Mika Waltari, fínsky spisovateľ (* 1908)
* 1985 – Marie Motlová, česká herečka (* 1918)
* 1986 – Raymond Abellio, francúzsky spisovateľ (* 1907)
* 1989 – Ján Domasta, slovenský spisovateľ (* 1909)
* 1989 – Irving Stone, americký spisovateľ (* 1903)
* 1998 – Frederick Reines, americký fyzik, nositeľ Nobelovej ceny (* 1918)
* 2000 – Alexander Žabka, slovenský geológ (* 1925)
* 2004 – Laura Braniganová, americká speváčka (* 1957)
* 2007 – Gaston Thorn, luxemburský politik, predseda Európskej komisie (* 1928)
* 2008 – Michal Dočolomanský, slovenský herec (* 1942)
* 2008 – Daniela Hivešová-Šilanová, slovenská spisovateľka, dramaturgička a scenáristka (* 1952)
* 2010 – William Benjamin Lenoir, americký astronaut (* 1939)
* 2016 – Vladimír Mojžiš, slovenský futbalista, reprezentant Česko-Slovenska (* 1944)
* 2016 – Jiří Tichý, český futbalista (* 1933)
* 2017 – Štefan Janák, slovenský publicista a rozhlasový redaktor (* 1949)
* 2020 – Gerald Paul Carr, americký astronaut (* 1932)
* 2022 – Hana Zagorová, česká speváčka, skladateľka, textárka, herečka a moderátorka (* 1946)


26
~0826